กรมศุลกากร ยัน ตัวเลขส่งออกหน้ากากอนามัย 330 ตัน รวมสินค้าอื่นด้วย 
กรมศุลกากร ร่อนหนังสือ ยืนยัน ปริมาณหน้ากากอนามัยส่งออก หลังกระทรวงพาณิชย์ ออกประกาศควบคุมส่งออก มีน้อยมาก ส่วนจำนวน 330 ตัน เป็นตัวเลขรวมสินค้าชนิดอื่นด้วยกรมศุลกากร ชี้แจงข้อเท็จจริงในการแถลงข่าวเรื่องการส่งออกหน้ากากอนามัยในการแถลงข่าวกรมศุลกากร ประจำเดือนมีนาคม 2563 ซึ่งกรมศุลกากรได้ชี้แจงว่าข่าวในโซเชียลมีเดีย เรื่อง หน้ากากอนามัยจำนวน 5 ล้านชิ้นถูกกัก โดยกรมศุลกากรขอแบ่งจำนวน 2 ล้านชิ้นนั้น ไม่เป็นความจริง และสื่อมวลชนได้มีการสอบถามเพิ่มเติมเกี่ยวกับในประเด็นสถิติการนำเข้าส่งออก-หน้ากากอนามัยในช่วงเดือนมกราคม - กุมภาพันธ์ 2563 โดยมีการเขียนข่าวว่า มีการส่งออกหน้ากากอนามัยเป็นจำนวน 330 ตันในการนี้ กรมศุลกากรขอชี้แจงว่า ตัวเลขดังกล่าวเป็นตัวเลขจากพิกัดศุลกากร ซึ่งรวมสินค้าชนิดอื่นนอกจากหน้ากากอนามัยอีกหลายชนิด เช่น ชุดผ้าหุ้มเบาะ เชือกผูกรองเท้า ผ้ากันเปื้อน ผ้าคลุม สายคล้องคอทำด้วยผ้าทอ เป็นต้น โดยที่ตัวเลขดังกล่าวเป็นตัวเลขในช่วงเดือนมกราคมถึงวันที่ 4 กุมภาพันธ์ 2563 ก่อนที่จะมีประกาศคณะกรรมการกลางว่าด้วยราคาสินค้าและบริการ ฉบับที่ 2 พ.ศ. 2563 ลงวันที่ 4 กุมภาพันธ์ 2563 เรื่อง การควบคุมการส่งออกไปนอกราชอาณาจักรซึ่งหน้ากากอนามัย ซึ่งมีผลบังคับตั้งแต่วันที่ 5 กุมภาพันธ์ 2563 เพื่อควบคุมการส่งออกหน้ากากอนามัย เพื่อลดการขาดแคลนหน้ากากอนามัยในประเทศกรมศุลกากรได้ตระหนักและให้ความสำคัญในการปฏิบัติหน้าที่ตามกฎหมายและระเบียบที่เกี่ยวข้องอย่างเคร่งครัด โดยนับตั้งแต่กระทรวงพาณิชย์ออกประกาศควบคุมการส่งออกหน้ากากอนามัย ตั้งแต่วันที่ 5 กุมภาพันธ์ 2563 ที่ผ่านมา มีปริมาณการส่งออกน้อยมาก
กรมศุลกากร ร่อนหนังสือ ยืนยัน ปริมาณหน้ากากอนามัยส่งออก หลังกระทรวงพาณิชย์ ออกประกาศควบคุมส่งออก มีน้อยมาก ส่วนจำนวน 330 ตัน เป็นตัวเลขรวมสินค้าชนิดอื่นด้วย 
โควิด-19,กรมศุลกากร,กรมการค้าภายใน,กักตุนหน้ากากอนามัย,หน้ากากอนามัย,ส่งออกหน้ากากอนามัย,ข่าวทั่วไป